เรื่องร้องเรียน: แอพ BMA Traffic ดูกล้อง CCTVของ กทม ได้บางกล้อง  ไม่ครบทุกตัว เสนอให้เปิดดูได้มากขึ้น ตรงแยกนานา สุขุมวิท และ ในถนนนานาหนือ เห็นมีกล้องหลายตัว แต่ไม่ได้เปิดเป็นสาธารณะดู  กล้องตัวนี้ เปิดให้ดูได้. แต่มุมกล้องสูงไปดูอาคารชั้น2,3  เห็นผิวถนนจราจรน้อยไป ควรให้เจ้าหน้าที่ ปรับตั้งใหม่
การดำเนินการของเจ้าหน้าที่: บริเวณดังกล่าวยังไม่มีการติดตั้งกล้องโทรทัศน์วงจรปิด (CCTV) เพื่อดูสภาพการจราจรเป็นการเฉพาะ มีเพียงกล้องโทรทัศน์วงจรปิด (CCTV) สำหรับใช้ดูแลความปลอดภัยซึ่งมีการติดตั้งอยู่เดิมบริเวณทางเท้าริมถนน ซึ่งมุมมองภาพจะแคบ จะเน้นมุมมองพื้นที่ทางเท้าและถนนบางส่วนเป็นหลัก ไม่สามารถมองเห็นสภาพการจราจรในภาพรวมได้ทั้งหมด และเนื่องจาก Application BMA Traffic ที่มีนั้น แรกเริ่มใช้สำหรับรายงานสภาพจราจรแบบ Real Time โดยใช้ภาพจากกล้องโทรทัศน์วงจรปิด (CCTV) ด้านการจราจรเป็นหลัก ติดตั้งในพื้นที่วงแหวนรัชดาภิเษก พื้นที่ชั้นใน แยกสำคัญต่าง ๆ รวมถึงบางส่วนในพื้นที่รอบนอก ซึ่งยังไม่ครอบคลุมทั้งหมดของพื้นที่กรุงเทพมหานคร และยังมีข้อจำกัดทางเทคนิคของระบบในเรื่องจำนวนกล้องโทรทัศน์วงจรปิด (CCTV) ที่สามารถนำภาพขึ้นแสดงบน Application BMA Traffic จึงทำให้ในขณะนี้ การแสดงภาพจากกล้องโทรทัศน์วงจรปิด (CCTV) บน Application BMA Traffic ยังไม่ครอบคลุมพื้นที่ทั่วทั้งกรุงเทพมหานคร ทั้งนี้สำนักการจราจรและขนส่งจะได้ดำเนินการของบประมาณมาดำเนินการเพื่อพัฒนาระบบให้สามารถรองรับการเชื่อมโยงสัญญาณภาพจากกล้องโทรทัศน์วงจรปิด (CCTV) ของกรุงเทพมหานครให้ได้มากขึ้นและครอบคลุมพื้นที่กรุงเทพมหานครต่อไป และมุมกล้องที่แจ้งว่ามุมกล้องสูงไป ได้ทำการปรับแก้ไขมุมมองใหม่แล้ว ขอขอบคุณสำหรับคำเสนอแนะดังกล่าว
ความเห็นของผู้แจ้ง: ขอบคุณกลุ่มงานศูนย์ระบบจราจร กทจ สจส. มาปรับมุมกล้อง CCtV ให้มองเห็นสภาพจราจร เดิมอาจโดนพายุปัดมุมกล้องส่องไปที่อาคาร
พื้นที่: แขวงคลองเตย เขตคลองเตย กรุงเทพมหานคร